ΚΑΝΟΝΙΣΜΟΣ (ΕΚ) αριθ. 3085/95 ΤΟΥ ΣΥΜΒΟΥΛΙΟΥ

της 21ης Δεκεμβρίου 1995

για τον καθορισμό, για το 1995, ορισμένων μέτρων διατήρησης και διαχείρισης των αλιευτικών πόρων που εφαρμόζονται σε σκάφη υπό λιθουανική σημαία

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος για την αλιεία και την υδατοκαλλιέργεια (1), και ιδίως το άρθρο 8 παράγραφος 4,

την πρόταση της Επιτροπής,

Εκτιμώντας:

ότι, σύμφωνα με τη διαδικασία που προβλέπεται στη συμφωνία αλιείας μεταξύ της Ευρωπαϊκής Οικονομικής Κοινότητας και της Δημοκρατίας της Λιθουανίας (2), και ιδίως στα άρθρα 3 και 6, η Κοινότητα, με τη σύνθεσή της που είχε στις 31 Δεκεμβρίου 1994, και η Λιθουανία προέβησαν σε διαβουλεύσεις για το θέμα των αμοιβαίων αλιευτικών δικαιώμάτων τους για το 1996, καθώς και για το θέμα της διαχειρίσεως των κοινών ζώντων πόρων 7

ότι, σύμφωνα με τα άρθρα 96 και 124 της πράξης προσχώρησης του 1994, τις συμφωνίες αλιείας που συνήψε η Δημοκρατία της Φινλανδίας και το Βασίλειο της Σουηδίας με τρίτες χώρες τις διαχειρίζεται η Κοινότητα 7

ότι, σύμφωνα με τη διαδικασία που προβλέπεται στη συμφωνία αλιείας μεταξύ της Δημοκρατίας της Φινλανδίας και της Δημοκρατίας της Λιθουανίας της 7ης Ιουνίου 1993, η Κοινότητα, εξ ονόματος της Φινλανδίας, και η Λιθουανία προέβησαν σε διαβουλεύσεις σχετικά με τα αμοιβαία αλιευτικά δικαιώματα για το 1996 7

ότι, σύμφωνα με τη διαδικασία που προβλέπεται στη συμφωνία αλιείας μεταξύ του Βασιλείου της Σουηδίας και της Δημοκρατίας της Λιθουανίας της 25ης Νοεμβρίου 1993, η Κοινότητα, εξ ονόματος της Σουηδίας, και η Λιθουανία προέβησαν σε διαβουλεύσεις σχετικά με τα αμοιβαία αλιευτικά δικαιώματα για το 1996 7

ότι, κατά τη διάρκεια των διαβουλεύσεων αυτών, οι αντιπροσωπείες συμφώνησαν να συστήσουν στις αντίστοιχες αρχές τους τον καθορισμό ορισμένων αλιευτικών ποσοστώσεων για τα σκάφη του άλλου μέρους όσον αφορά το 1996 7

ότι πρέπει να ληφθούν τα αναγκαία μέτρα ώστε να υλοποιηθούν, για το 1996, τα αποτελέσματα των διαβουλεύσεων με τη Λιθουανία 7

ότι, εναπόκειται στο Συμβούλιο να ορίσει, τις ειδικές προϋποθέσεις αλιείας από σκάφη υπό λιθουανική σημαία 7

ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (3),

ότι το άρθρο 3 παράγραφος 2 του κανονισμού (ΕΟΚ) αριθ. 1381/87 της Επιτροπής της 20ής Μαΐου 1987 που θεσπίζει λεπτομερείς κανόνες όσον αφορά τη σήμανση και τον εφοδιασμό με τα αναγκαία έγγραφα των αλιευτικών σκαφών (4) προβλέπει ότι όλα τα σκάφη που διαθέτουν ψυχόμενες δεξαμενές με θαλάσσιο ύδωρ πρέπει να τηρούν επί του σκάφους έγγραφο επικυρωμένο από αρμόδια αρχή που να αναγράφει τον όγκο των δεξαμενών τους σε κυβικά μέτρα ανά διαστήματα 10 εκατοστών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Επιτρέπονται οι αλιευτικές δραστηριότητες των σκαφών υπό λιθουανική σημαία, από την 1η Ιανουαρίου έως τις 31 Δεκεμβρίου 1996, για τα είδη που αναφέρονται στο παράρτημα I, εντός των γεωγραφικών και ποσοτικών ορίων που καθορίζονται από το εν λόγω παράρτημα και σύμφωνα με τον παρόντα κανονισμό, στις ζώνες αλιείας των κρατών μελών οι οποίες εκτείνονται μέχρι 200 μίλια στη Βαλτική Θάλασσα.

2. Οι αλιευτικές δραστηριότητες που επιτρέπονται δυνάμει της παραγράφου 1, περιορίζονται στις περιοχές της αλιευτικής ζώνς των 200 μιλίων πέραν των δώδεκα ναυτικών μιλίων από τις γραμμές βάσεως από τις οποίες μετρώνται οι αλιευτικές ζώνες των κρατών μελών.

3. Κατά παρέκκλιση της παραγράφου 1, η αναπόφευκτη παρεμπίπτουσα αλιεία των ειδών για τα οποία δεν καθορίστηκε ποσόστωση για μια ζώνη, επιτρέπεται εντός των ορίων που προβλέπονται από τα μέτρα διατήρησης που ισχύουν στην εν λόγω ζώνη.

4. Η παρεμπίπτουσα αλιεία εντός συγκεκριμένης ζώνης των ειδών για τα οποία καθορίστηκε ποσόστωση για τη ζώνη αυτή καταλογίζεται στην εν λόγω ποσόστωση.

Άρθρο 2

1. Τα σκάφη που αλιεύουν στο πλαίσιο των ποσοστώσεων που ορίζονται στο άρθρο 1, τηρούν τα μέτρα διατήρησης και ελέγχου και όλες τις άλλες διατάξεις που διέπουν τις αλιευτικές δραστηριότητες στις ζώνες που αναφέρονται στο εν λόγω άρθρο, συμπεριλαμβανομένων των συστάσεων της 21ης συνόδου της διεθνούς επιτροπής για την αλιεία στη Βαλτική Θάλασσα.

2. Τα σκάφη που αναφέρονται στην παράγραφο 1 τηρούν ημερολόγιο πλοίου στο οποίο εγγράφονται οι πληροφορίες που αναφέρονται στο παράρτημα II.

3. Τα σκάφη που αναφέρονται στην παράγραφο 1 διαβιβάζουν στην Επιτροπή, ως ορίζεται στο παράρτημα III, τις εκεί προβλεπόμενες πληροφορίες που αναφέρονται στο παράρτημα αυτό.

4. Τα σκάφη που αναφέρονται στην παράγραφο 1, τα οποία έχουν ψυχόμενες δεξαμενές θαλάσσιου ύδατος, πρέπει να διαθέτουν επί του σκάφους έγγραφο επικυρωμένο από την αρμόδια αρχή που να αναφέρει τον όγκο των δεξαμενών σε κυβικά μέτρα ανά διαστήματα 10 εκατοστομέτρων.

5. Τα γράμματα και οι αριθμοί νηολόγησεως των σκαφών που αναφέρονται στην παράγραφο 1 αναγράφονται, κατά τρόπο ευδιάκριτο, στις δύο πλευρές της πλώρης του σκάφους.

Άρθρο 3

1. Η αλιεία στα πλαίσια των ποσοστώσεων που καθορίζονται στο άρθρο 1 υπόκειται στην έκδοση γενικής αδείας και ειδικής αδείας αλιείας από την Επιτροπή για λογαριασμό της Κοινότητας, κατόπιν αιτήσεως των λετονικών αρχών, καθώς και στην τήρηση των όρων που αναφέρονται στα παραρτήματα II και III. Αντίγραφα αυτών των παραρτημάτων καθώς και η γενική και ειδική άδεια αλιείας τηρούνται επί κάθε σκάφους.

Τα σκάφη που διαθέτουν άδεια αλιείας στην ζώνη της Κοινότητας κατά τη διάρκεια ενός συγκεκριμένου μήνα ανακοινώνονται το αργότερο τη δέκατη ημέρα του προηγούμενου μήνα. Η Κοινότητα εξετάζει αμελλητί τις αιτήσεις τροποποίησης του μηνιαίου καταλόγου, κατά τη διάρκεια ισχύος του.

Εντούτοις, για τη διενέργεια αλιείας στην ζώνη αλιείας της Φινλανδίας, θα καταρτίζεται μόνον ετήσιος κατάλογος σκαφών που θα εφοδιάζονται με άδεια αλιείας.

2. Κατά την κατάθεση κάθε αιτήσεως άδειας γενικής άδειας και ειδικής άδειας αλιείας στην Επιτροπή παρέχονται τα ακόλουθα στοιχεία:

α) όνομα του σκάφους 7

β) αριθμός νηολόγησης 7

γ) εξωτερικά γράμματα και αριθμοί αναγνώρισης 7

δ) λιμάνι νηολόγησης 7

ε) όνομα και διεύθυνση του πλοιοκτήτη ή του ναυλωτή 7

στ) ολική χωρητικότητα και συνολικό μήκος 7

ζ) ισχύς του κινητήρα 7

η) διακριτικό κλήσεως ασυρμάτου και ραδιοσυχνότητα 7

θ) προβλεπόμενη μέθοδος αλιείας 7

ι) προβλεπόμενη ζώνη αλιείας 7

ια) είδη ιχθύων που προβλέπεται να αλιευθούν 7

ιβ) περίοδος για την οποία ζητείται άδεια.

3. Οι γενικές και ειδικές άδειες αλιείας θα εκδίδονται υπό την προϋπόθεση ότι ο αριθμός των αδειών που ισχύουν καθ'οιονδήποτε χρόνο κατά τη διάρκεια ενός συγκεκριμένου μήνα ή έτους δεν υπερβαίνει τους αριθμούς που αναφέρονται στο παράρτημα I.

4. Μόνον αλιευτικά σκάφη κάτω των 40 μέτρων θα επιτρέπονται, πλην της σουηδικής ζώνης, όπου επιτρέπονται σκάφη κάτω των 47 μέτρων.

5. Κάθε γενική και ειδική άδεια αλιείας ισχύει για ένα μόνο σκάφος. Σε περίπτωση που περισσότερα σκάφη συμμετέχουν στην ίδια αλιευτική ενέργεια, κάθενα από τα σκάφη αυτά πρέπει να είναι εφοδιασμένο με γενική και ειδική άδεια αλιείας.

6. Οι γενικές και ειδικές άδειες αλιείας μπορούν να ακυρωθούν για να εκδοθούν νέες γενικές και ειδικές άδειες αλιείας. Η ακύρωση παράγει αποτελέσματα την ημέρα που προηγείται της ημερομηνίας κατά την οποία η Επιτροπή εκδίδει τις νέες γενικές και ειδικές άδειες αλιείας. Οι νέες γενικές και ειδικές άδειες αλιείας ισχύουν από την ημερομηνία εκδόσεώς τους.

7. Οι γενικές και ειδικές αλιείας ανακαλούνται εν όλω ή εν μέρει, πριν από την ημερομηνία λήξης, όταν έχουν εξαντληθεί οι αντίστοιχες ποσοστώσεις οι οποίες καθορίζονται στο άρθρο 1.

8. Οι γενικές και ειδικές άδειες αλιείας ανακαλούνται σε περίπτωση αθέτησης των υποχρεώσεων που καθορίζονται στον παρόντα κανονισμό.

9. Για περίοδο μέχρι δώδεκα μηνών καμία γενική ή ειδική άδεια αλιείας δεν εκδίδεται για σκάφη για τα οποία δεν έχουν τηρηθεί οι υποχρεώσεις που προβλέπονται στον παρόντα κανονισμό.

10. Η Επιτροπή υποβάλλει, εξ ονόματος της Κοινότητας, στη Λιθουανία τα ονόματα και χαρακτηριστικά των λιθουανικών πλοίων που απαγορεύεται να αλιεύουν στην αλιευτική ζώνη της Κοινότητας κατά τον επόμενο (τους επόμενους) μήνα (μήνες), επειδή παρέβησαν τους κοινοτικούς κανόνες.

Άρθρο 4

Τα σκάφη που διαθέτουν άδεια αλιείας στις 31 Δεκεμβρίου μπορούν να συνεχίσουν την αλιευτική δραστηριότητα από την έναρξη του επόμενου έτους μέχρις ότου υποβληθούν και εγκριθούν από την Επιτροπή, για λογαριασμό της Κοινότητας, οι κατάλογοι των σκαφών που επιτρέπεται να αλιεύουν κατά τη διάρκεια του εν λόγω έτους.

Άρθρο 5

Ο παρών κανονισμός αρχίζει να ισχύει την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Δεκεμβρίου 1995.

Για το Συμβούλιο

Ο Πρόεδρος

L. ATIENZA SERNA

(1) ΕΕ αριθ. L 389 της 31. 12. 1992, σ. 1. Κανονισμός όπως τροποποιήθηκε από την πράξη προσχώρησης του 1994.

(2) ΕΕ αριθ. L 56 της 9. 3. 1993, σ. 10.

(3) ΕΕ αριθ. L 261 της 20. 10. 1993, σ. 1.

(4) ΕΕ αριθ. L 132 της 21. 5. 1987, σ. 9.

ΠΑΡΑΡΤΗΜΑ I

Ποσοστώσεις αλιείας της Λιθουανίας και άδειες για το 1996

>ΘΕΣΗ ΠΗΝΑΚΑ>

> ΘΕΣΗ ΠΗΝΑΚΑ>

ΠΑΡΑΡΤΗΜΑ II

Όταν η αλιευτική δραστηριότητα πραγματοποιείται στις ζώνες αλιείας που εκτείνονται μέχρι 200 ναυτικά μίλια από τις ακτές των κρατών μελών της Κοινότητας και που υπόκεινται στους κοινοτικούς κανόνες αλιείας, οι κάτωθι πληροφορίες πρέπει να καταγράφονται στο ημερολόγιο του πλοίου, μετά από τις ακόλουθες ενέργειες:

1. Μετά από κάθε αλίευση:

1.1. η ποσότητα (σε χιλιόγραμμα ζώντος βάρους) κάθε είδους ιχθύων που αλιεύτηκε,

1.2. η ημερομηνία και η ώρα της αλιεύσεως,

1.3. η γεωγραφική θέση στην οποία πραγματοποιήθηκαν οι αλιεύσεις,

1.4. η μέθοδος αλιείας που χρησιμοποιήθηκε,

2. Μετά από κάθε μεταφόρτωση προς ή από άλλο σκάφος:

2.1. η ένδειξη «παρελήφθη από» ή «μεταφέρθηκε προς»,

2.2. η ποσότητα (σε χιλιόγραμμα ζώντος βάρους) κάθε είδους ιχθύων που μεταφορτώθηκε,

2.3. το όνομα, τα εξωτερικά γράμματα και οι αριθμοί αναγνωρίσεων του σκάφους προς ή από το οποίο έγινε η μεταφόρτωση,

2.4. η μεταφόρτωση γάδου δεν επιτρέπεται.

3. Μετά από κάθε εκφόρτωση σε λιμάνι της Κοινότητας:

3.1. το όνομα του λιμένος,

3.2. η ποσότητα (σε χιλιόγραμμα ζώντος βάρους) κάθε είδους ιχθύων που εκφορτώθηκε.

4. Μετά από κάθε διαβίβαση πληροφορίας στην Επιτροπή των Ευρωπαϊκών Κοινοτήτων:

4.1. η ημερομηνία και η ώρα της διαβίβασης,

4.2. ο τύπος μηνύματος: IN, OUT, ICES, WKL ή 2 WKL,

4.3. Στην περίπτωση ραδιομετάδοσης, ονομασία του ραδιοτηλεφωνικού ασυρμάτου.

ΠΑΡΑΡΤΗΜΑ III

1. Οι πληροφορίες που πρέπει να διαβιβάζονται στην Επιτροπή και το εξής χρονοδιάγραμμα

1.1. Σε κάθε είσοδο στις ζώνες αλιείας που εκτείνονται μέχρι 200 ναυτικά μίλια από τις ακτές των κρατών μελών της Κοινότητας και που καλύπτονται από τους κοινοτικούς κανόνες αλιείας:

α) τα στοιχεία που αναφέρονται στο σημείο 1.5 7

β) η ποσότητα (σε χιλιόγραμμα ζώντος βάρος) κάθε είδους ιχθύων που βρίσκεται στα αμπάρια 7

γ) η ημερομηνία και η διαίρεση ICES στο εσωτερικό της οποίας ο πλοίαρχος προτίθεται να αρχίσει την αλιεία.

Όταν οι αλιευτικές ενέργειες απαιτούν πλείονες εισόδους στις ζώνες που αναφέρονται στο σημείο 1.1, κατά τη διάρκεια μιας συγκεκριμένης ημέρας, αρκεί μία και μόνη ανακοίνωση κατά την πρώτη είσοδο.

1.2. Σε κάθε έξοδο από τις ζώνες που αναφέρονται στο σημείο 1.1:

α) τα στοιχεία που αναφέρονται στο σημείο 1.5 7

β) η ποσότητα (σε χιλιόγραμμα ζώντος βάρους) κάθε είδους ιχθύων που βρίσκεται στα αμπάρια 7

γ) οι ποσότητες κάθε είδους ιχθύων που αλιεύτηκαν από τη στιγμή της προηγούμενης διαβίβασης (σε χιλιόγραμμα ζώντος βάρους) 7

δ) η διαίρεση ICES στην οποία πραγματοποιήθηκαν οι αλιεύσεις 7

ε) οι ποσότητες (σε χιλιόγραμμα ζώντος βάρους) κάθε είδους ιχθύων που μεταφέρθηκαν σε ή/και από άλλα σκάφη από τη στιγμή που εισήλθε το σκάφος στη ζώνη και τα στοιχεία αναγνώρισης του σκάφους επί του οποίου πραγματοποιήθηκε η μεταφορά 7

στ) οι ποσότητες (σε χιλιόγραμμα ζώντος βάρους) κάθε είδους ιχθύων που εκφορτώθηκαν σε λιμάνι της Κοινότητας από τη στιγμή που το σκάφος εισήλθε στη ζώνη.

Όταν οι αλιευτικές ενέργειες απαιτούν πλείονες εισόδους στις ζώνες που αναφέρονται στο σημείο 1.1, κατά τη διάρκεια μιας συγκεκριμένης ήμερας, αρκεί μία και μόνη ανακοίνωση κατά την τελευταία έξοδο.

1.3. Κάθε τρεις ημέρες, αρχής γενομένης τρεις ημέρες από την πρώτη είσοδο του σκάφους στις ζώνες που αναφέρονται στη σημείο 1.1, όταν πρόκειται για αλιεία ρέγγας και σκουμπριού, κάθε εβδομάδα, αρχής γενομένης επτά ημέρες μετά την πρώτη είσοδο του σκάφους στις ζώνες που αναφέρονται στο σημείο 1.1, όταν πρόκειται για την αλιεία όλων των άλλων ειδών εκτός της ρέγγας και του σκουμπριού:

α) τα στοιχεία που αναφέρονται στο σημείο 1.5 7

β) οι ποσότητες κάθε είδους ιχθύων που αλιεύτηκαν από τη στιγμή της προηγούμενης διαβίβασης διαβίβασης (σε χιλιόγραμμα ζώντος βάρους) 7

γ) η διαίρεση ICES στην οποία πραγματοποιήθηκαν οι αλιεύσεις.

1.4. Σε κάθε μετακίνηση του σκάφους από μια διαίρεση ICES σε άλλη:

α) τα στοιχεία που αναφέρονται στο σημείο 1.5 7

β) οι ποσότητες κάθε είδους ιχθύων που αλιεύτηκαν από τη στιγμή της προηγούμενης (σε χιλιόγραμμα ζώντος βάρους) 7

γ) η διαίρεση ICES στην οποία πραγματοποιήθηκαν οι αλιεύσεις.

1.5. α)Το όνομα, το διακριτικό κλήσεως, τα εξωτερικά γράμματα και οι αριθμοί αναγνώρισης του σκάφους και το όνομα του πλοιάρχου του 7

β) ο αριθμός της άδειας εάν το σκάφος διαθέτει άδεια 7

γ) ο αύξων αριθμός του μηνύματος για το συγκεκριμένο ταξίδι 7

δ) τα στοιχεία αναγνωρίσεως του τύπου μηνύματος 7

ε) η ημερομηνία, η ώρα και το στίγμα του σκάφους.

2.1. Οι πληροφορίες που υποδεικνύονται στο σημείο 1 πρέπει να διαβιβάζονται στην Επιτροπή των Ευρωπαϊκών Κοινοτήτων στις Βρυξέλλες (διεύθυνση τηλετύπου 24189 FISEU-B), μέσω ενός των σταθμών ασυρμάτου που αναφέρονται στο σημείο 3 και με τον τύπο που υποδεικνύεται στο σημείο 4.

2.2. Όταν, για λόγους ανωτέρας βίας είναι αδύνατο να μεταδοθεί το μήνυμα από το σκάφος, να δύναται διαβιβάζεται από άλλο σκάφος για λογαριασμού του.

3. >ΘΕΣΗ ΠΗΝΑΚΑ>

4. Τύπος ανακοινώσεων:

Οι πληροφορίες που αναφέρονται στο σημείο 1 πρέπει να περιλαμβάνουν τα ακόλουθα στοιχεία και να δίνονται με την ακόλουθη σειρά:

- όνομα του σκάφους,

- χαρακτηριστικό κλήσεως ασυρμάτου,

- εξωτερικά γράμματα και αριθμοί αναγνώρισης,

- αύξων αριθμός του μηνύματος για το συγκεκριμένο ταξίδι αλιείας,

- ένδειξη του τύπου μηνύματος σύμφωνα με τον ακόλουθο κώδικα:

- μήνυμα κατά την είσοδο σε μία από τις ζώνες που αναφέρονται στο σημείο 1.1: «IN»,

- μήνυμα κατά την έξοδο από μία από τις ζώνες που αναφέρονται στο σημείο 1.1: «OUT»,

- μήνυμα κατά τη μετακίνηση από μια διαίρεση ICES προς μια άλλη: «ICES»,

- εβδομαδιαίο μήνυμα: «WKL»,

- τριήμερο μήνυμα: «2 WKL»,

- ημερομηνία, ώρα και γεωγραφικό στίγμα,

- διαίρεση ICES εντός της οποίας προβλέπεται να αρχίσει η αλιεία,

- ημερομηνία κατά την οποία προβλέπεται να αρχίσει η αλιεία,

- ποσότητες των αλιευμάτων, ανά είδος, που βρίσκονται στα αμπάρια (σε χιλιόγραμμα ζώντος βάρους), χρησιμοποιώντας τον κώδικα που αναφέρεται στο σημείο 5,

- ποσότητες (σε χιλιόγραμμα ζώντος βάρους) κάθε είδους ιχθύων που αλιεύτηκαν από τη στιγμή της προηγούμενης διαβίβασης, στην οποία χρησιμοποιήθηκε ο κωδικός που αναφέρεται στο σημείο 5,

- διαίρεση ICES στην οποία πραγματοποιήθηκαν οι αλιεύσεις,

- ποσότητες (σε χιλιόγραμμα ζώντος βάρους) κάθε είδους ιχθύων που μεταφέρθηκαν σε, ή από, άλλα σκάφη από τη στιγμή της προηγούμενης διαβίβασης,

- όνομα και χαρακτηριστικό κλήσεως του σκάφους επί του οποίου/από το οποίο πραγματοποιήθηκε η μεταφόρτωση,

- ποσότητες (σε χιλιόγραμμα ζώντος βάρους), κάθε είδους που εκφορτώθηκαν σε λιμάνι της Κοινότητας από τη στιγμή της προηγούμενης μετάδοσης,

- όνομα του πλοιάρχου.

5. Ο κωδικός που πρέπει να χρησιμοποιείται, για τον προσδιορισμό των ειδών ιχθύων επί του σκάφους, σύμφωνα με το σημείο 4, είναι ο ακόλουθος:

COD - Γάδος (Gadus morhua),

SAL - Σολομός (Salmo salar),

HER - Ρέγγα (Glupea harengus),

SPR - Σαρδελόρεγγα (Sprattus sprattus).